સવારે કૉલેજમાં અભ્યાસ. આ વાત તેણે તાતા ઇન્સ્ટિટ્યૂટથી છુપાવી રાખી. જ્યારે લેક્ચર ચાલતા હોય ત્યારે સુનિલની આંખમાં ઊંઘ હોય. આ વાતની ચર્ચા સુનિલના ગ્રુપમાં થવા લાગી. ત્યારે સુનિલે તેના એક મિત્રને હકીકત જણાવી. એ સમયે તેના બે મિત્રો પેઇડ લીવ પર અભ્યાસ કરી રહ્યા હતા અને સુનિલને અભ્યાસ માટે રજા નહોતી આપવામાં આવી. આ અન્યાય હતો. સુનિલ એમ.એ. ઇન ગ્લોબલાઇઝેશન એન્ડ લેબર વિષયનો અભ્યાસ કરી રહ્યા હતા. તેના બધા મિત્રોએ પહેલાં સુનિલને પોતાના હક માટે લડવા કહ્યું અને સુનિલનો સંઘર્ષ છાપાના સમાચાર બનીને લોકો સુધી પહોંચ્યો. વર્ષ ૨૦૧૩માં તત્કાલીન પ્રધાનમંત્રી મનમોહન સિંઘે આ સમાચાર વાંચ્યા અને એ સમયના મ્યુનિસિપલ કમિશનર પાસે જવાબ માગ્યો. ત્યાર બાદ સુનિલને બીએમસીના અધિકારીઓની હેરાનગતિનો સામનો કરવો પડ્યો. સુનિલને કહેવામાં આવ્યું કે, જો તમે લોકો અભ્યાસ કરશો તો સફાઈનું કામ કરશે કોણ…